Jelaskan Plot dari School Days dalam bahasa melayu

"Dalam sebuah sekolah mereka bertiga berjumpa. Hubungan mereka adalah berbeza dalam musim itu, berubah menjadi tiga buah kisah cinta."

Makoto telah mula mengagumi seorang gadis yang selalu dilihatnya dalam kereta api yang dinaikinya. Gadis itu bernama Kotonoha Katsura, dan di atas kepercayaan dongeng yang mengatakan bahawa jika seseorang itu menyimpan gambar mereka yang diminati diam-diam dan cintanya akan berbuah; Makoto menyimpan gambar gadis itu di dalam telefon bimbitnya. Makoto kemudiannya duduk bersebelahan Sekai Saionji kerana perubahan tempat duduk yang berlaku di dalam kelasnya. Sekai merupakan seorang gadis yang "suka menjaga tepi kain orang lain" tetapi merupakan seorang gadis yang manis dan ikhlas. Sekai kemudiannya mengintip dan ternampak gambar gadis yang diminati Makoto, dan berjanji untuk membantu Makoto sehingga Kotonoha setuju untuk keluar dengannya. Apabila Sekai berjaya menyatukan mereka berdua, dia mula menyedari akan perasaannya sendiri selepas mendapati bahawa lelaki yang diminati Kotonoha, sebenarnya, ialah Makoto. Semasa menunggu kereta apinya bersebelahan dengan Makoto yang menunggu ketibaan Kotonoha, dia mula berbincang tentang "cara pembayaran" yang boleh Makoto lakukan di atas segala bantuan yang diberikannya. Sekai mencium Makoto sambil menangis sebelum menaiki kereta api untuk pulang ke rumahnya. Kejadian ini yang berlaku sebelum temu janji Makoto bersama-sama Kotonoha, telah mencetuskan perasaan yang terpendam jauh di dalam hatinya, dan sekarang dia harus berdepan dengan dua gadis ini.